Det er Henning Kjeldsen, Skagen, der driver fiskeri på EU-kvoter, som ifølge Berlingske Business er blandt de rigeste her i landet. Henning Kjeldsen ligger på plads nummer 90 og har ifølge opgørelsen en formue på 950 millioner kroner. Skagboen bliver dog overhalet af sin fiskeskipper-kollega, Barslund-familien fra Bornholm, der ligger på plads nummer 78 med 1.100 millioner kroner. Henning Kjeldsen har flere store trawlere bygget på bl.a. Carstensens Skibsværft. I efteråret får han ifølge Berlingske Business et nyt skib, skibet bliver Danmarks næststørste fiskefartøj på 86,3 meter og med en kapacitet på 3.200 kubikmeter til fiskeri efter makrel, sild og blåhvilling.

Opsummering:
For første gang i 25 år drøner to fiske-skippere ind på listen over de rigeste i Danmark, og en af dem er nordjyde.